กฎกระทรวง ฉบับที่ 27 (พ.ศ. 2534) ออกตามความในพระราชบัญญัติภาษีสรรพสามิต พ.ศ. 2527 ว่าด้วยจำนวน หลักเกณฑ์ วิธีการ และเงื่อนไขในการอนุญาตให้ผู้ประกอบการอุตสาหกรรมมีสถานแสดงรถยนต์เพื่อขาย
กฎกระทรวง
กฎกระทรวง
ฉบับที่
๒๗ (พ.ศ. ๒๕๓๔)
ออกตามความในพระราชบัญญัติภาษีสรรพสามิต
พ.ศ. ๒๕๒๗
ว่าด้วยจำนวน
หลักเกณฑ์ วิธีการ และเงื่อนไขในการอนุญาต
ให้ผู้ประกอบอุตสาหกรรมมีสถานแสดงรถยนต์เพื่อขาย
-------------

 อาศัยอำนาจตามความในมาตรา
๕ แห่งพระราชบัญญัติภาษีสรรพสามิต 
พ.ศ. ๒๕๒๗ และมาตรา๑๔๔ ฉ (๑)
แห่งพระราชบัญญัติภาษีสรรพสามิต พ.ศ. ๒๕๒๗ ซึ่งแก้ไข
เพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ.
๒๕๓๔ รัฐมนตรีว่าการกระทรวง
การคลังออกกฎกระทรวงไว้ ดังต่อไปนี้
 ข้อ
๑
ผู้ประกอบอุตสาหกรรมผู้ใดประสงค์จะมีสถานแสดงรถยนต์เพื่อขาย 
ให้ยื่นคำขอตามแบบที่อธิบดีกำหนดพร้อมด้วยหลักฐานตามที่ระบุไว้ในแบบคำขอ
โดยยื่น 
ณ สถานที่ ดังนี้
 (๑)
กรณีสถานแสดงรถยนต์เพื่อขายหรือโรงอุตสาหกรรมตั้งอยู่ในกรุงเทพ
มหานคร ให้ยื่น ณ กรมสรรพสามิต
 (๒)
กรณีสถานแสดงรถยนต์เพื่อขายหรือโรงอุตสาหกรรมตั้งอยู่ในจังหวัดอื่น
ให้ยื่น ณ
สำนักงานสรรพสามิตอำเภอหรือสำนักงานสรรพสามิตจังหวัดแห่งท้องที่ที่สถานแสดง
รถยนต์เพื่อขายหรือโรงอุตสาหกรรมนั้นตั้งอยู่ หรือจะยื่น ณ
กรมสรรพสามิตก็ได้
 ข้อ
๒
เมื่อได้รับคำขออนุญาตพร้อมด้วยหลักฐานถูกต้องครบถ้วนตามข้อ ๑ 
แล้ว ให้อธิบดีพิจารณาอนุญาตให้มีสถานแสดงรถยนต์เพื่อขาย
ตามหลักเกณฑ์ดังนี้
 (๑)
สถานแสดงรถยนต์เพื่อขายจะต้องดำเนินการโดยผู้ประกอบอุตสาหกรรม 
ซึ่งผลิตรถยนต์ที่จะนำมาไว้ในสถานแสดงรถยนต์เพื่อขาย
 (๒)
จำนวนสถานแสดงรถยนต์เพื่อขายของผู้ประกอบอุตสาหกรรมแต่ละราย 
ให้เป็นดังนี้
 (ก)
ในกรุงเทพมหานคร เขตละไม่เกิน ๓ แห่ง
 (ข)
ในจังหวัดอื่น อำเภอละไม่เกิน ๑ แห่ง
เว้นแต่ในกรณีที่มีกิ่งอำเภอให้มี
ในกิ่งอำเภอได้ กิ่งอำเภอละไม่เกิน ๑ แห่ง
 (ค)
ในกรณีที่อธิบดีพิจารณาเห็นสมควรเป็นการเฉพาะราย จะอนุญาตมากกว่า
จำนวนที่กำหนดไว้ใน (ก) หรือ (ข) ก็ได้
 ข้อ
๓
ใบอนุญาตให้มีสถานแสดงรถยนต์เพื่อขาย ให้เป็นไปตามแบบที่อธิบดี
กำหนดโดยประกาศในราชกิจจานุเบกษา
 ข้อ
๔
การนำรถยนต์จากโรงอุตสาหกรรมไปยังสถานแสดงรถยนต์เพื่อขาย หรือ
จากสถานแสดงรถยนต์เพื่อขายกลับคืนโรงอุตสาหกรรม
หรือจากสถานแสดงรถยนต์เพื่อขาย
แห่งหนึ่งไปยังสถานแสดงรถยนต์เพื่อขายอีกแห่งหนึ่ง
ให้ผู้ประกอบอุตสาหกรรมออกหนังสือ
สำคัญตามแบบที่อธิบดีกำหนดกำกับไปกับรถยนต์แต่ละคันด้วย
 ข้อ ๕ กฎกระทรวงนี้ให้ใช้บังคับตั้งแต่วันที่ ๑ มกราคม
พ.ศ.๒๕๓๕ 
เป็นต้นไป

 ให้ไว้
ณ วันที่ ๓๐ ธันวาคม พ.ศ. ๒๕๓๔
  สุธี สิงห์เสน่ห์
  รัฐมนตรีว่าการกระทรวงการคลัง

+-------------------------------------------------------------------------------------------------+
หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่มาตรา ๑๔๔ ฉ (๑) 
แห่งพระราชบัญญัติภาษีสรรพสามิต พ.ศ. ๒๕๒๗
ซึ่งแก้ไขเพิ่มเติมโดยพระราชบัญญัติภาษี
สรรพสามิต (ฉบับที่ ๒) พ.ศ. ๒๕๓๔ บัญญัติให้อธิบดีมีอำนาจอนุญาตให้ผู้ประกอบ
อุตสาหกรรมมีสถานแสดงรถยนต์เพื่อขาย ทั้งนี้ ตามจำนวน
หลักเกณฑ์ วิธีการ และเงื่อนไขที่
กำหนดในกฎกระทรวง จึงจำเป็นต้องออกกฎกระทรวงนี้

[รก. ๒๕๓๕/๑/๑๓/๑ มกราคม ๒๕๓๕]